**P R O T O K O L číslo 16-23**

o priradení čísiel skupín a klasifikácie bezpečnostných technických prostriedkov budov pre zdravotnícke priestory

Názov a miesto stavby: NEMOCNICA SVET ZDRAVIA SPIŠSKÁ NOVÁ VES

DOSTAVBA A REKONŠTRUKCIA LôŽKOVEJ čASTI

#### **1. Členovia komisie :**

Zástupca užívateľa : MUDr. Martin Šimo, MBA, MSc., CMO / Medicínsky riaditeľ

Generálny projektant : DGA, Ing. Kušnírik

Projektant zdravotníckej technológie : HOSPING spol. s r.o., Ing. Hlavatá, J. Varju

Projektant elektroinštalácie : Ing. Jozef Király, PhD.

**2. Rozsah**

Tento protokol určuje v dotknutej časti objektu klasifikáciu zdravotníckych priestorov do skupín v súlade s STN 33 2000-7-710, príloha A,B. Určenie vonkajších vplyvov v zmysle STN 33 2000-5-51 je riešené v samostatnom protokole, ktorý spracuje projektant elektroinštalácie.

# **3. Použité podklady**

* Dokumentácia stavby (ASR – pôdorysy, rezy, pohľady), situácia
* Obhliadka pôvodných priestorov a informácie o budúcej prevádzke
* Celkové usporiadanie zdravotníckych zariadení a riešenie priestoru
* Technické normy a predpisy, hlavne: Výnos MZ SR č. 09812/2008-OL, STN 33 2000-7-710

**4. Rozhodnutie**

V súlade s STN 33 2000-7-710 z roku 2013 je v jednotlivých miestnostiach pre zdravotnícke priestory stanovený typ, skupina a trieda miestnosti a jej zaradenie podľa prílohy A, B a tabuľky A.1, B.1 nasledovne :

**Tabuľka 1:** Zoznam zdravotníckych priestorov a ich klasifikácie do skupín

|  |  |  |  |  |  |
| --- | --- | --- | --- | --- | --- |
| **Číslo miest.** | **Názov miestnosti** | **Typ miest.** | **Skupina** | **Trieda** | **Popis činnosti**  **Poznámka** |
| **1. Podzemné podlažie** | | | | | |
| 0.II.026  0.II.031 | Gynekologická ambulancia | 6 | 1 | <15/DO | Miestnosť pre gynekologické a sonografické vyšetrenie pacientky  DO – el.zásuvky pre medicínske zariadenia, PC  EVP |
| 0.II.029  0.II.034 | Sestra | 6 | 1 | <15/DO | Miestnosť pre registráciu pacientky, ošetrenie a príprava na vyšetrenie  DO – el.zásuvky pre PC |
| 0.II.038 | Gynekologická ambulancia + USG | 6 | 1 | <15/DO | Miestnosť pre gynekologické a sonografické vyšetrenie pacientky  DO – el.zásuvky pre medicínske zariadenia, PC  EVP |
| 0.II.039  0.II.040 | Vyšetrovňa CTG | 4,6 | 1 | <15/DO | Miestnosť určená na vyšetrenie pacientky kardiotokografom  DO – el.zásuvky pre medicínske zariadenia, PC  EVP |
| **1. Nadzemné podlažie** | | | | | |
| 1.VII.025  1.VII.028  1.VII.034  1.VII.040  1.VII.043  1.VII.063  1.VII.064  1.VII.070 | Rooming-in  1-lôžková izba | 2 | 1 | <15/ DO | Lôžková izba pacientov  DO - el. zásuvky pri lôžkach pacientov |
| 1.VII.032  1.VII.035  1.VII.041  1.VII.042  1.VII.047  1.VII.055  1.VII.056  1.VII.062  1.VII.065  1.VII.071  1.VII.072  1.VII.076  1.VII.081 | Rooming-in  2-lôžková izba | 2 | 1 | <15/ DO | Lôžková izba pacientov  DO - el. zásuvky pri lôžkach pacientov |
| 1.VII.057  1.VII.077  1.VII.080 | Izba pacienta – 2 lôžka | 2 | 1 | <15/ DO | Lôžková izba pacientov  DO - el. zásuvky pri lôžkach pacientov |
| 1.VIII.087 | Prijímacia ambulancia | 6 | 1 | <15/DO | Miestnosť pre gynekologické a sonografické vyšetrenie pacientky  DO – el.zásuvky pre medicínske zariadenia, PC  EVP |
| 1.VIII.091 | Záznam CTG | 4,6 | 1 | <15/DO | Miestnosť určená na vyšetrenie pacientky kardiotokografom  DO – el.zásuvky pre medicínske zariadenia  EVP |
| 1.VIII.104  1.VIII.106  1.VIII.109  1.VIII.112  1.VIII.115 | Pôrodná izba | 3 | 2 | ≤0,5/ VDO  <15/ IT,DO | Miestnosť určená na vykonávanie pôrodov detí, vrátane prvej doby pôrodnej  VDO - stropná vyšetrovacia lampa  IT,DO - medicínske zariadenia  EVP |
| 1.VIII.111 | Resuscitačná miestnosť | 17 | 2 | ≤0,5/ VDO  <15/ DO,IT | Miestnosť resuscitácie a intenzívnej starostlivosti novorodencov  VDO – el. zásuvky na nástennej rampe pre zariadenia podporujúce životné funkcie  DO, IT – el.zásuvky pre ostatné medicínske zariadenia  EVP |
| 1.VIII.121 | Zákroková miestnosť | 12 | 2 | <0,5/VDO  <15/ IT | Sekčná operačná sála - miestnosť, v ktorej sa vykonávajú akútne cisárske rezy  VDO - operačná lampa, el. zásuvky na statíve pre zariadenia podporujúce životné funkcie  IT - el.zásuvky pre ostatné medicínske zariadenia  EVP |
| 1.VIII.123 | Príprava pacientky | 13 | 2 | <15/IT | Predoperačná miestnosť, v ktorej sú pacientky pripravované na operačný výkon  IT - medicínske prístroje  EVP |
| **2. Nadzemné podlažie** | | | | | |
| 2.XI.022  2.XI.031 | ARO | 17 | 2 | ≤0,5/ VDO  <15/ DO,IT | Jednotka intenzívnej starostlivosti  VDO – el. zásuvky na stropnom statíve pre zariadenia podporujúce životné funkcie, stropná lampa  DO, IT – el.zásuvky pre ostatné medicínske zariadenia  EVP |
| 2.XI.026  2.XI.033 | ARO izolačka | 17 | 2 | ≤0,5/ VDO  <15/ DO,IT | Jednotka intenzívnej starostlivosti – izolačná izba  VDO – el. zásuvky na stropnom statíve pre zariadenia podporujúce životné funkcie, stropná lampa  DO, IT – el.zásuvky pre ostatné medicínske zariadenia  EVP |
| 2.XI.039 | Zákroková miestnosť | 12 | 2 | <0,5/VDO  <15/ IT | Zákroková sála - miestnosť, v ktorej sa vykonávajú drobné operačné výkony  VDO - operačná lampa, el. zásuvky na statíve pre zariadenia podporujúce životné funkcie  IT - el.zásuvky pre ostatné medicínske zariadenia  EVP |
| 2.XI.041 | Príprava pacienta | 13 | 2 | <15/IT | Predoperačná miestnosť, v ktorej sú pacienti pripravované na operačný výkon  IT - medicínske prístroje  EVP |
| 2.XI.042  2.XI.050  2.XI.055  2.XI.062 | JIS | 17 | 2 | ≤0,5/ VDO  <15/ DO,IT | Jednotka intenzívnej starostlivosti  VDO – el. zásuvky na stropnom statíve pre zariadenia podporujúce životné funkcie, stropná lampa  DO, IT – el.zásuvky pre ostatné medicínske zariadenia  EVP |
| 2.XI.046  2.XI.053  2.XI.054  2.XI.061 | JIS izolačka | 17 | 2 | ≤0,5/ VDO  <15/ DO,IT | Jednotka intenzívnej starostlivosti – izolačná izba  VDO – el. zásuvky na stropnom statíve pre zariadenia podporujúce životné funkcie, stropná lampa  DO, IT – el.zásuvky pre ostatné medicínske zariadenia  EVP |
| 2.XI.090  2.XI.093  2.XI.094  2.XI.100 | Izba pacienta NJIS – 1 lôžko | 17 | 2 | ≤0,5/ VDO  <15/ DO,IT | Jednotka intenzívnej starostlivosti neonatológie, izba matka + dieťa  VDO – el. zásuvky na stropnom statíve pre zariadenia podporujúce životné funkcie  DO, IT – el.zásuvky pre ostatné medicínske zariadenia  EVP |
| 2.XI.104  2.XI.109 | NJIS izolačka | 17 | 2 | ≤0,5/ VDO  <15/ DO,IT | Jednotka intenzívnej starostlivosti neonatológie – izolačná izba  VDO – el. zásuvky na stropnom statíve pre zariadenia podporujúce životné funkcie  DO, IT – el.zásuvky pre ostatné medicínske zariadenia  EVP |
| 2.XI.106  2.XI.111 | NJIS | 17 | 2 | ≤0,5/ VDO  <15/ DO,IT | Jednotka intenzívnej starostlivosti neonatológie  VDO – el. zásuvky na stropnom statíve pre zariadenia podporujúce životné funkcie  DO, IT – el.zásuvky pre ostatné medicínske zariadenia  EVP |
| 2.XI.120 | Inkubátory izolačka | 22 | 2 | ≤0,5/ VDO  <15/ DO,IT | Jednotka predčasne narodených detí – izolačná izba  VDO – el. zásuvky na stropnom statíve pre zariadenia podporujúce životné funkcie  DO, IT – el.zásuvky pre ostatné medicínske zariadenia  EVP |
| 2.XI.121 | Inkubátory | 22 | 2 | ≤0,5/ VDO  <15/ DO,IT | Jednotka predčasne narodených detí  VDO – el. zásuvky na stropnom statíve pre zariadenia podporujúce životné funkcie  DO, IT – el.zásuvky pre ostatné medicínske zariadenia  EVP |
| 2.XI.127 | Novorodenci | 2 | 1 | <15/DO | Lôžková izba pacientov  DO - el. zásuvky pri lôžkach pacientov |
| **3. Nadzemné podlažie** | | | | | |
| 3.XVI.047  3.XVI.052  3.XVI.056  3.XVI.060  3.XVI.066  3.XVI.070  3.XVI.071  3.XVI.075 | Operačná sála 1-8 | 12 | 2 | <0,5/VDO  <15/ IT | Operačná sála - miestnosť, v ktorej sa vykonávajú chirurgické operácie  VDO - operačná lampa, el. zásuvky na statíve pre zariadenia podporujúce životné funkcie  IT - el.zásuvky pre ostatné medicínske zariadenia  EVP |
| 3.XVI.053 | Aplikačná miestnosť | 6 | 2 | <15/IT | Miestnosť pre prípravu pacienta na operáciu (aplikácia EPI)  IT – el.zásuvky pre medicínske zariadenia  EVP |
| 3.XVI.055 | Príprava pred operáciou | 13 | 2 | <15/ DO,IT | Predoperačná miestnosť, v ktorej sú pacienti pripravovaní na operáciu  IT - medicínske prístroje  EVP |
| 3.XVI.063 | Príprava / dospávanie izolačka | 13,15 | 2 | <15/ DO,IT | Kombinovaná izolačná miestnosť :   * Predoperačná, v ktorej sú pacienti pripravovaní na operáciu * Pooperačná, v ktorej sa pacienti zotavujú sa od vplyvu anestézie   IT - medicínske prístroje  EVP |
| 3.XVI.069 | Dospávanie | 15 | 2 | <15/ DO,IT | Pooperačná miestnosť, v ktorej sa pacienti zotavujú sa od vplyvu anestézie  IT - medicínske prístroje  EVP |
| 3.XVI.098 | Príprava / prebúdzanie | 13,15 | 2 | <15/ DO,IT | Kombinovaná miestnosť:   * Predoperačná, v ktorej sú pacienti pripravovaní na operáciu * Pooperačná, v ktorej sa pacienti zotavujú sa od vplyvu anestézie   IT - medicínske prístroje  EVP |
| **SO 03 - 1. Nadzemné podlažie** | | | | | |
| 1.A.005  1.A.007  1.A.009  1.A.011  1.A.013  1.A.015 | Izba pacienta VIP - 1lôžko | 2 | 1 | <15/ DO | Lôžková izba pacientov  DO - el. zásuvky pri lôžkach pacientov |
| 1.A.020 | Vyšetrovňa | 6 | 1 | <15/DO | Miestnosť pre všeobecné vyšetrenie, ošetrenie pacienta  DO – el.zásuvky pre medicínske zariadenia, PC  EVP |
| 1.A.021  1.A.024  1.A.028  1.A.029  1.A.032  1.A.033  1.A.036  1.A.037  1.A.043  1.A.046  1.A.047  1.A.050  1.A.051  1.A.054 | Izba pacienta – 2 lôžka | 2 | 1 | <15/ DO | Lôžková izba pacientov  DO - el. zásuvky pri lôžkach pacientov |

Ostatné riešené miestnosti nemajú charakter zdravotníckych priestorov v zmysle STN 33 2000-7-710.

**Legenda :**

**DO** = el. zásuvky/medicínske prístroje napojené na záložný zdroj do 15 s vrátane

**VDO** = el. zásuvky/medicínske prístroje IT sústavy, napojené na záložný zdroj do 0,5 s vrátane

**IT** = zdravotnícka sústava podľa STN 33 200-7-710, napojená na záložný zdroj do 15 s vrátane

**EVP** = elektrostaticky vodivá podlaha podľa STN 33 200-7-710, zvodový odpor 5x104 Ω - 106 Ω

**Skupina 1** – zdravotnícky priestor, v ktorom prerušenie elektrického napájania nepredstavuje ohrozenie bezpečnosti pacienta a v ktorom sú aplikačné časti určené na použitie takto :

* externe
* invazívne na akúkoľvek časť tela, okrem tých, ktoré sú vymedzené rozsahom skupiny 2

**Skupina 2** – zdravotnícky priestor, v ktorom sa aplikačné časti používajú pri úkonoch, ako sú napríklad :

* intrakardiálne úkony, procedúry alebo
* liečebné postupy spojené so základnými životnými funkciami alebo chirurgické operácie, pri ktorých prerušenie (porucha) napájania môže vyvolať nebezpečenstvo pre pacientov

**Poznámka -** Intrakardiálny úkon/procedúra je postup, pri ktorom sa elektrický vodič umiestni do srdca pacienta alebo je pravdepodobné, že nastane jeho kontakt so srdcom, pričom takýto vodič je (vyvedený) prístupný mimo tela pacienta. V tomto kontexte elektrický vodič zahŕňa izolované vodiče, ako sú napríklad elektródy kardiostimulátora alebo elektródy intrakardiálneho elektrokardiogramu EKG, prípadne izolačné katétre naplnené vodivými médiami.

# **5. Požiadavky**

**Bezpečnostné technické prostriedky budov**

* V zdravotníckych priestoroch sa vyžaduje záložné napájanie bezpečnostných technických prostriedkov budov, ktoré v súlade s normou bude napájať inštalácie potrebné na trvalú prevádzku v prípade poruchy normálnej napájacej siete, počas definovaného časového intervalu a v súlade s vopred nastaveným časom prepnutia.
* Záložná napájacia sieť sa musí automaticky pripojiť, ak napätia jedného alebo viacerých vstupných pracovných vodičov normálneho napájania v hlavnom rozvádzači budovy poklesne na menej ako 90 % menovitého napätia na čas dlhší ako 0,5 s.
* Klasifikácia bezpečnostných technických prostriedkov budovy pre zdravotnícke priestory:

**Trieda 0,5** (krátke prerušenie) – automaticky pripájané záložné napájanie dostupné do 0,5 s - platí pre operačnú lampu, ME zariadenia zabezpečujúce podporu kritických životných funkcií.

**Trieda 15** (stredné prerušenie) – automaticky pripájané záložné napájanie dostupné do 15 s - platí pre zásuvky IT sústavy

**Typy uzemňovania sietí**

Sústavy TN-C sa nedovoľujú v zdravotníckych priestoroch a zdravotníckych budovách v smere za hlavným rozvádzačom budovy.

**Zdravotnícka sústava IT**

* V zdravotníckych priestoroch skupiny 2 sa musí použiť zdravotnícka sústava IT v koncových obvodoch napájajúcich ME zariadenia a ME systémy určené na podporu kritických životných funkcií, pre chirurgické aplikácie a pre iné elektrické zariadenia umiestnené v „prostredí pacienta“ alebo, ktoré sa dajú premiestniť do „priestoru pacienta“, s výnimkou zariadení vymenovaných v STN 33 2000-7-710 čl. 710.411.4.
* Pre každú skupinu miestností plniacu tú istú funkciu je potrebná aspoň jedna samostatná zdravotnícka sústava IT. Zdravotnícka sústav IT sa musí vybaviť prístrojom monitorujúcim izoláciu (IMD).
* Pre každú zdravotnícku sústavu IT sa musí zriadiť akustický a vizuálny výstražný systém umiestnený na vhodnom mieste tak, aby sa dal trvalo sledovať (akustické a vizuálne signály) zdravotníckym personálom a technickou obsluhou
* Vyžaduje sa monitorovanie preťaženia a vysokej teploty transformátorov zdravotníckej sústavy IT.
* Zásuvky IT sústavy musia byť vybavené indikátorom napájania

**Doplnková ochrana: Doplnkové ochranné pospájanie**

* V každom zdravotníckom priestore skupiny 1 a skupiny 2 sa musí inštalovať doplnkové ochranné pospájanie a vodiče doplnkového ochranného pospájania sa musia pripojiť na prípojnicu pospájania s cieľom vyrovnania rozdielov potenciálov medzi nasledujúcimi časťami (ktoré sú umiestnené v prostredí pacienta alebo ktoré sa môžu premiestniť do prostredia pacienta):
* ochranné vodiče;
* cudzie vodivé časti;
* tienenie proti elektrickým rušivým poliam, ak je inštalované;
* pripojenie k vodivej mrežovej výstuhe podlahy, ak je inštalovaná;
* kovové tienenie oddeľovacích transformátorov, cez najkratšiu trasu k ochrannému uzemňovaciemu vodiču.
* Pre skupinu 2 musí byť dostupný dostatočný počet pripájacích bodov doplnkového pospájania na pripojenie zdravotníckych elektrických zariadení a rovnako dostatočný počet bodov sa odporúča vytvoriť pre skupinu 1.
* V zdravotníckych priestoroch skupiny 1 a skupiny 2 odpor ochranných vodičov vrátane odporu prípojov medzi svorkami pre ochranný vodič zásuviek a svorkami pevne inštalovaných zariadení alebo medzi akýmikoľvek cudzími vodivými časťami a prípojnicou pospájania nesmie prevýšiť 0,2 Ω.

**Núdzové osvetlenie v únikových cestách**

* Miestnosti klasifikované ako zdravotnícke priestory skupiny 1 : v každej takejto miestnosti sa musí aspoň 1 svietidlo napájať zo záložného zdroja napájania bezpečnostných technických prostriedkov budovy
* V zdravotníckych priestoroch skupiny 1 umiestnených mimo nemocníc alebo porovnateľných inštitúcií nemusí byť potrebné inštalovanie nijakého záložného napájania, ak porucha normálneho napájania neohrozí dokončenie niektorých postupov/procedúr a evakuáciu priestoru
* Miestnosti klasifikované ako zdravotnícke priestory skupiny 2 : minimálne 50% osvetlenia sa musí napájať zo záložného zdroja napájania bezpečnostných technických prostriedkov budovy

**Ochrana a opatrenia proti elektromagnetickému rušeniu**

* V zdravotníckych priestoroch, v ktorých sa vykonáva meranie bioelektrických potenciálov (napr. EKG alebo EEG) a v ich bezprostrednom okolí sa musí vykonať ochrana pred rušivými účinkami elektromagnetických polí, ak dôsledkom rušenia môže byť skreslenie alebo znehodnotenie merania.
* Elektrické rozvody na vnútornej a vonkajšej strane stien, podláh a stropov sa uložia do kovových inštalačných rúrok alebo sa použijú tienené káble. Kovové tienenie sa môže k prípojnici pospájania pripojiť iba v jednom bode (tienenie nesmie tvoriť slučku).
* Kovové kryty (alebo časti krytov) prístrojov triedy II alebo III, ktoré môžu byť zdrojom rušenia, spoja sa s prípojnicou pospájania. Medzné hodnoty magnetickej indukcie sa uvádzajú v STN 33 2000-7-710, príloha C.
* Pracoviská magnetickej rezonancie budú vybavené Faradayovou klietkou - súčasť dodávky prístroja MRI, jedná sa o 3T magnet

**Nebezpečenstvo výbuchu**

* Elektrické prístroje (zásuvky a spínače) inštalované v priestore vývodov oxidujúcich alebo horľavých zdravotníckych plynov sa musia umiestniť v minimálnej vzdialenosti 0,2 m v akomkoľvek smere od vývodu plynu (vzdialenosť sa meria medzi stredmi vývodu a prístroja), čím sa minimalizuje riziko vznietenia horľavých plynov.
* Zóna G – Rozmerovo vymedzená časť priestoru okolo zariadenia s uzavretým systémom medicinálneho plynu a to vo vzdialenosti 5 cm od systému, v ktorom sa môže vytvoriť výbušná zmes následkom porušenia tesnosti uzatvoreného systému medicinálneho plynu.
* V zóne G nesmú byť umiestnené žiadne časti elektrických rozvodov.
* Zóna M – Rozmerovo vymedzená časť priestoru okolo hranice zóny G do vzdialenosti 20 cm a priestor pod operačným stolom, v ktorom sa môže vytvoriť výbušná zmes následkom porušenia tesnosti uzatvoreného systému medicinálneho plynu a pri použití horľavých kvapalín určených na dezinfekciu a odmasťovanie.
* V zóne M nesmú byť umiestnené žiadne časti elektrických rozvodov, ktoré môžu dať popud k výbuchy (zásuvkové vývody, spínače, ističe, a pod.). svorkovnice alebo pripájacie svorky vodičov ochranného pospájania musia byť zaistené proti samovoľnému uvoľneniu (spájkovaním, pružnými podložkami, a pod.).

**Ochrana proti nebezpečným účinkom statickej elektriny**

* Prejavy nebezpečných nábojov v zdravotníckych priestoroch môžu zapáliť výbušnú zmes, nevhodne fyziologicky pôsobiť na pacienta alebo na zdravotníckych pracovníkov, prípadne rušiť prevádzku citlivých elektrických prístrojov.
* Vo všetkých zdravotníckych priestoroch, v ktorých môžu vznikať nebezpečné náboje, musia sa vykonať ďalej uvedené opatrenia:
* Podlaha musí byť elektrostaticky vodivá podľa STN 33 2030 a ďalej sa musia vykonať tieto opatrenia:
* zvodová sieť podlahy sa musí spojiť s prípojnicou pospájania;
* pri použití podláh so zvodovým odporom menším ako 50 kΩ je nevyhnutné obmedzenie účinkov unikajúceho prúdu;
* zdravotnícki pracovníci musia mať elektrostaticky vodivú obuv;
* oblečenie a bielizeň zdravotníckych pracovníkov musí byť bavlnená alebo musí mať antistatickú úpravu; antistatická úprava sa musí pravidelne po každom praní obnovovať;
* na transport pacientov do miestnosti, kde môžu vznikať nebezpečné náboje, môžu sa použiť iba vozíčky, ležadlá a pod., ktoré sú uzemniteľné;
* poťahy na operačných stoloch, vozíčkoch pre pacientov a pod. musia byť z antistatického materiálu;
* vozíčky, ležadlá a celý pojazdný nábytok a zariadenie musia mať elektrostaticky vodivé obruče (kostry vozíkov musia byť elektrostaticky uzemniteľné);
* gumové šatky, matrace a podušky alebo čalúnenie sedadiel musí byť z elektrostaticky vodivého materiálu alebo musia byť takýmto materiálom potiahnuté;
* tlakové nádoby s plynmi musia byť pri prevádzke elektrostaticky uzemnené alebo musia stáť na elektrostaticky vodivej podlahe.

Miestnosti, v ktorých sa vyžaduje elektrostaticky vodivá podlaha, sú na pôdorysných výkresoch označené položkou 15-77 priamo v miestnostiach a popisom v legende :

- Elektrostaticky vodivá uzemnená podlahová krytina podľa STN 33 2000-7-710, zvodový odpor 5x104 Ω - 106 Ω. Zvodová sieť vodivej podlahy musí byť spojená s prípojnicou pospájania.

**Označenie zásuvkových vývodov**

Zásuvkové vývody obvodov zdravotníckych a pridružených priestorov musia byť trvalo a jednoznačne označené podľa nasledujúcej tabuľky:

|  | |
| --- | --- |
| **Druh záložného zdroja napájajúceho zásuvkové vývody** | **Farebné označ. zásuvkového vývodu** |
| Čas prepnutia nad 15 s | Ľubovoľná farba okrem zelenej, oranžovej, žltej a červenej |
| Čas prepnutia do 15 s (vrátane) | Zelená |
| Čas prepnutia do 0,5 s (vrátane) | Oranžová |
| Zdravotnícka sústava IT | Žltá |

Zásuvkové vývody obvodov pre röntgenové zariadenia musia mať na zásuvke alebo v jej blízkosti štítok s označením „RTG“.

Zásuvky IT sústavy musia byť vybavené indikátorom napájania.

# **6. Zdôvodnenie**

Klasifikácia zdravotníckych priestorov do skupín podľa STN 33 2000-7-710 bola určená na základe zohľadnenia použitých vyššie uvedených podkladov, charakteru a spôsobu budúceho využívania priestorov, informácií o prevádzkových stavoch zariadení a používaných látok a v súlade so súčasne platnými technickými normami a predpismi.

# **7. Upozornenie**

Určený typ miestnosti je pre užívateľa záväzný a pri akejkoľvek zmene účelu užívania danej miestnosti je potrebné aktualizovať protokol o type miestnosti a zosúladiť požiadavky na elektroinštaláciu novým podmienkam.

Inštalácie v zdravotníckych priestoroch musia byť realizované v súlade s STN 33 2000-7-710 a klasifikáciou zdravotníckych priestorov určených týmto protokolom.

Označenie zdravotníckeho priestoru vo výkresovej a inej dokumentácii je vykonané nasledovne:

* Zdravotnícky priestor sa označí slovne názvom podľa tabuľky 1 uvedenej v tomto protokole
* a súčasne zdravotnícky priestor sa označí číselne zapísaním poradového čísla zdravotníckeho priestoru do šesťuholníka podľa tabuľky 1 uvedenej v tomto protokole

Uvedený dokument je návrhom zdravotníckeho technológa, protokol je platný až po jeho podpísaní všetkými členmi komisie

V Bratislave 05/2023 vypracoval : Ing. Eva Hlavatá